নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ১৬:৫৭, ৩০ জুলাই ২০২১ (ইউটিসি) শরীফ উদ্দিন আহমেদ   – (অপসারণের প্রস্তাবনা দেখুনলগ দেখুন) () কোনো বিশেষ সমিতির সভাপতির পদ কোনোভাবেই বৈশ্বয়িকভাবে গুরুত্বপূর্ণ নয় - যতক্ষণ না সেই ব্যক্তির বৈশ্বয়িক স্তরে উল্লেখ করার মতো কোনো অবদান থাকে। বিদ্যায়তনিক ক্ষেত্রেও, বাংলাদেশের ক্ষেত্রে একই বিষয় প্রযোজ্য - কারণ এখানে ব্যক্তি নির্বাচিত হয় রাজনৈতিকভাবে। উল্লেখযোগ্য সম্মাননা ও অবদানের কোনো উল্লেখ নেই এই নিবন্ধে। বৈশ্বয়িক প্রেক্ষাপটে উল্লেখযোগ্য নন বিধায় অপসারণের জন্য মনোনয়ন দিলাম। Ashiq Shawon (আলাপ) ২৩:৩০, ২১ জুলাই ২০২১ (ইউটিসি)  অপসারণ প্রস্তাবনায়  জানাচ্ছি। জনাব Ashiq Shawon, আপনার উদ্বেগের বিষয়টি উপস্থাপনের জন্য ধন্যবাদ। আপনার অবগতির জন্য বলি, শরীফ উদ্দিন আহমেদ একজন ইউজিসি পদক প্রাপ্ত ইতিহাসবিদ। গবেষণায় বিশেষ অভিজ্ঞতার কারণে ঢাকা বিশ্ববিদ্যালয়ে অধ্যাপনা করা কালেই সরকার তাকে ডেপুটেশনে ১০ বছর আরকাইভস ও গ্রন্থাগার অধিদপ্তরের পরিচালক নিযুক্ত করেন। সে সময় তিনি ঐতিহাসিক দলিলপত্র সংরক্ষণে মূল্যবান অবদান রেখেছেন। তার গবেষণার মূল ক্ষেত্র হলো ঢাকার ইতিহাস। তিনি বাংলাদেশ জাতীয় জ্ঞানকোষ বাংলাপিডিয়ার প্রথম সংস্করণের সম্পাদনা পরিষদের অন্যতম সদস্য। রাজধানী ঢাকার ৪০০ বছর উপলক্ষে বাংলাদেশ এশিয়াটিক সোসাইটি থেকে প্রকাশিত ২১ খণ্ড বইয়ের প্রধান সম্পাদক হিসেবে তিনি ঢাকার ইতিহাস গবেষণায় অনন্য অবদান রেখেছেন। বাংলাপিডিয়ার মতো এগুলোও রেফারেন্স বই হিসেবে বহুল সমাদৃত। এছাড়াও তার উল্লেখযোগ্য সংখ্যক গবেষণামূলক গ্রন্থ রয়েছে। যার মধ্যে একাধিক বই ঢাকা বিশ্ববিদ্যালয়সহ অন্য প্রতিষ্ঠান কর্তৃক শ্রেষ্ঠ পুস্তক হিসেবে পুরস্কৃত হয়েছে। তার ঢাকা—এ স্টাডি ইন আরবান হিস্ট্রি অ্যান্ড ডেভেলপমেন্ট শিরোনামে রচিত বইটি যুক্তরাজ্যের প্রখ্যাত রাউথলেজ পাবলিকেশন হাউজ থেকে প্রকাশিত হয়েছে, যা নিঃসন্দেহে জাতীয় ও আন্তর্জাতিক পরিমণ্ডলে গবেষণায় অবদান রাখার অনন্য দৃষ্টাস্ত। এর পাশাপাশি তিনি একাধিক স্বনামধন্য বিদ্বৎসমাজের নেতৃত্ব দিয়েছেন। এসকল গুরুত্ব বিবেচনায় বিদ্যায়তনিক ব্যক্তি হিসেবে তিনি উল্লেখযোগ্যতার নীতি পূরণ করেন বলে আমার বিশ্বাস।  ইতোমধ্যে নিবন্ধটিতে নতুন তথ্য ও তথ্যসূত্র যোগ এবং রচনাশৈলী হালনাগাদ করা হয়েছে। আশা করছি আপনি সন্তুষ্ট চিত্তে অপসারণ প্রস্তাবনা প্রত্যাহার করতে সম্মত হবেন। ধন্যবাদ। --Factcheckerhuman (আলাপ) ০২:৫১, ২২ জুলাই ২০২১ (ইউটিসি)   Factcheckerhuman ও ইফতেখার নাইম, ১. ইউজিসি পদক কি কোনো গুরুত্বপূর্ণ পুরস্কার বা সম্মননা? উইকিপিডিয়ায় কি এই সম্পর্কিত কোনো নিবন্ধ আছে? ২. বাংলাপিডিয়ার সম্পাদনা পরিষদ কি কোনো গুরুত্বপূর্ণ সংস্থা? উইকিপিডিয়ায় কি এই সম্পর্কিত কোনো নিবন্ধ আছে? ৩. বাংলাদেশ এশিয়াটিক সোসাইটি থেকে প্রকাশিত বিভিন্ন বইয়ের সম্পাদক বা প্রধান সম্পাদক সম্পর্কিত নিবন্ধ কি উইকিপিডিয়াযর মানদন্ডে উত্তীর্ণ হয়ে বর্তমানে উইকিপিডিয়ায় রয়েছে? - দয়া করে এই প্রশ্নগুলোর উত্তর দিয়ে লেখক এবং / বা বিদ্যায়তনিক ব্যক্তি হিসাবে তার উল্লেখযোগ্যতা প্রমাণ করুন। - Ashiq Shawon (আলাপ) ২৩:৫০, ২২ জুলাই ২০২১ (ইউটিসি)   Ashiq Shawon, ১. একাডেমিক ক্ষেত্রে ইউজিসি পদক এর গুরুত্ব কতটুকু বোধকরি সে বিতর্কে না যাওয়াই সমীচীন। শুধু তথ্য দেওয়ার জন্য বলি, মৌলিক ও উদ্ভাবনীমূলক গবেষণা কাজের স্বীকৃতি হিসেবে ইউজিসি ১৯৮০ সাল থেকে এ অ্যাওয়ার্ড দিয়ে আসছে। ২০১৮ সাল থেকে এ পদকের নাম পরিবর্তন করে ইউজিসি স্বর্ণপদক রাখা হয়। সাধারণত মহামান্য রাষ্ট্রপতি এই পদক বিজয়ীদের হাতে তুলে দেন। দাঁড়িপাল্লা দিয়ে গুরুত্ব পরিমাপ করা সম্ভব না হলেও এটা যে একেবারে ফেলনা নয়, তা সহজেই অনুধাবনযোগ্য। আর উইকিপিডিয়ায় কোন বিষয়ে নিবন্ধ না থাকা মানে যে বিষয়টি গুরুত্বহীন হয়ে যাওয়া নয়, আশাকরি সে বিষয়ে সকলেই একমত হবেন। আবার নিবন্ধ থাকা সকল বিষয়ই যে গুরুত্বপূর্ণ, তা ভাবার অবকাশ আছে কিনা অভিজ্ঞ ইউকিপিডিয়ান হিসেবে আপনিই আমার চেয়ে ভালো অবগত।   ২. বাংলাপিডিয়ার সম্পাদনা পরিষদ কোনো গুরুত্বপূর্ণ সংস্থা নয়। তবে বাংলাপিডিয়াকে যদি জাতীয় জ্ঞানকোষ হিসেবে একটি গুরুত্বপূর্ণ গবেষণাকর্ম বা রেফারেন্স গ্রন্থ হিসেবে গণ্য করেন, তবে এর সম্পাদকমণ্ডলী যে স্ব-স্ব ক্ষেত্রে পণ্ডিত এবং গবেষক হিসেবে গ্রহণযোগ্য তা প্রতীয়মান হয়। উইকিপিডিয়ায় অসংখ্য নিবন্ধ তৈরি হয়েছে বাংলাপিডিয়ার রেফারেন্স দিয়ে। প্রশ্নের দ্বিতীয় অংশের উত্তরে আবারও বলি, সকল বিষয়েই যে উইকিপিডিয়াতে নিবন্ধ থাকবে এমন কিন্তু কোন কথা নেই।   ৩. শুধু বাংলাদেশ এশিয়াটিক সোসাইটি থেকে প্রকাশিত বিভিন্ন বইয়ের সম্পাদক বা প্রধান সম্পাদক বলেই যে কারও নিবন্ধ উইকিপিডিয়ায় রয়েছে, বিষয়টি এমন নয়। বরং সম্পাদকদের অনেকেরই নামে নিবন্ধ রয়েছে তাদের সামগ্রিক গবেষণা ও অন্যান্য কর্মকাণ্ডের কারণে। এখানে উল্লেখ করা যেতে পারে, বাংলাপিডিয়ার প্রধান সম্পাদক, ঢাকা বিশ্ববিদ্যালয়ের ইতিহাসের অবসরপ্রাপ্ত অধ্যাপক সিরাজুল ইসলাম এর নামে ইংরেজি উইকিপিডিয়াতে নিবন্ধ রয়েছে। বাংলা উইকিপিডিয়াতে অধ্যাপক সিরাজুল ইসলাম এবং ইসলামী বিশ্ববিদ্যালয়ের সাবেক উপাচার্য ও ঢাবির ইসলামের ইতিহাস ও সংস্কৃতি বিভাগের সাবেক অধ্যাপক মুহম্মদ সিরাজুল ইসলাম (বাংলাপিডিয়ার প্রথম সংস্করণের সম্পাদনা পরিষদের অন্যতম সদস্য) কে একই ব্যক্তি ভেবে একটি নিবন্ধ তৈরি হয়েছিল। বিষয়টি আমার নজরে আসায় আলোচনার মাধ্যমে মুহম্মদ সিরাজুল ইসলাম এর নামে নিবন্ধটি রেখে বাংলাপিডিয়ার প্রধান সম্পাদক সিরাজুল ইসলামের তথ্যসমূহ অপসারণ করেছি। সময় পেলে ইংরেজি উইকিপিডিয়াতে থাকা নিবন্ধের চেয়েও সমৃদ্ধভাবে বাংলাপিডিয়ার প্রধান সম্পাদক সিরাজুল ইসলাম এর নামে বাংলা উইকিপিডিয়াতে নতুন নিবন্ধ তৈরির ইচ্ছা আছে।   শরীফ উদ্দিন আহমেদ এর পাতাতে এশিয়াটিক সোসাইটির ২১ খণ্ডের একটি প্রকাশনায় প্রধান সম্পাদক হিসেবে তাকে উপস্থাপনের উদ্দেশ্য একজন উল্লেখযোগ্য ইতিহাসবিদ ও গবেষক হিসেবে তাকে ও তার গবেষণাকর্মকে তুলে ধরা। কেবল এই বিষয়ই নয়, এছাড়াও তার অন্যান্য বিস্তৃত কর্মকাণ্ড নিবন্ধে উল্লেখিত হয়েছে। সামগ্রিক বিবেচনায় একজন প্রথিতযশা গবেষক, ইতিহাসবিদ ও লেখক হিসেবে উইকিপিডিয়াতে তার নামে নিবন্ধ থাকতে পারে বলে আমি মনে করি।   পরিশেষে, ব্যক্তি হিসেবে আমাদের সকলের বিচারধারা ভিন্ন হতে পারে-আমি এটা সম্মান করি। প্রয়োজনে একাধিক প্রশাসক এ বিষয়ে আলোচনা করে সিদ্ধান্ত নিতে পারেন। হালনাগাদকৃত নিবন্ধ ও আমাদের সামগ্রিক আলোচনার মাধ্যমে অত্র নিবন্ধ থেকে অপসারণের প্রস্তাবনা অপসারিত হবে বলে আমার বিশ্বাস। ইতোমধ্যে আমি যতটুকু সম্ভব নিবন্ধটি হালনাগাদ ও তথ্যসূত্র যোগ করেছি। আলোচনায় যুক্তিও উপস্থাপনের চেষ্টা করেছি। এর ভিত্তিতে যদি অত্র নিবন্ধটি অপসারিত হয়ও, আপাতত এ বিষয়ে আমি আর কোনো মন্তব্য করতে আগ্রহী নই। তবে একটা প্রত্যাশা রেখে যেতে চাই। আমার জানা মতে, বাংলাপিডিয়াতে জীবিত ব্যক্তির নামে নিবন্ধ প্রকাশিত হয় না। আজ থেকে বহু বছর পরে কখনো না কখনো বাংলাপিডিয়াতে শরীফ উদ্দিন আহমেদ এর নামে নিবন্ধ প্রকাশিত হবে বলে আমি দৃঢ়ভাবে আশাবাদী। তখন নিশ্চয় আমার মতো কেউ সেই রেফারেন্স দিয়ে উইকিপিডিয়াতে তার নামে নিবন্ধ তৈরি করবে। আমি শুরু করেছি, কেউ শেষ করবে। পার্থক্য এটুকুই। সে পর্যন্ত শুভ কামনা। সময় দিয়ে সহমত বা দ্বিমত প্রকাশের জন্য সকলকে ধন্যবাদ।--Factcheckerhuman (আলাপ) ০৬:৩৪, ২৩ জুলাই ২০২১ (ইউটিসি)  @Factcheckerhuman মুহম্মদ সিরাজুল ইসলামের নিবন্ধ বাংলাপিডিয়ার প্রধান সম্পাদক বা সাধারণ সম্পাদক হিসাবে তৈরি করেছিলাম না। আমি ইসলামী বিশ্ববিদ্যালয়ের উপাচার্য হিসাবে উল্লেখযোগ্য বিধায় তৈরি করেছিলাম। হ্যা আমি আপনার সাথে একমত ভবিষ্যতে শরীফ উদ্দিন আহমেদের নামে বাংলাপিডিয়ায় পাতা তৈরি হতে পারে, তখন তিনি উল্লেখযোগ্য হবেন। আর বাংলাপিডিয়ায় জীবিত ব্যক্তিদের নামেও পাতা তৈরি হয়, যেমনঃ শেখ হাসিনা, খালেদা জিয়া প্রভৃতি। -- Prodipto Deloar (আলাপ • অবদান) ০৯:২৯, ২৩ জুলাই ২০২১ (ইউটিসি)   Prodipto Deloar, আমিও বলিনি আপনি বাংলাপিডিয়ার প্রধান সম্পাদকের নামেই নিবন্ধ তৈরি করেছিলেন। সেটা করলে নিশ্চয় ঐ নিবন্ধ থেকে তার তথ্য সরানো হতো না। তবে দুইজন ব্যক্তিকে একই ব্যক্তি হিসেবে বিবেচনা করে তাদের তথ্য মিশিয়ে নিবন্ধটির উন্নয়ন করা হয়েছিল, যা আমি পৃথক করেছিলাম। আর আগেই বলেছি, ইংরেজি উইকিপিডিয়ায় বাংলাপিডিয়ার প্রধান সম্পাদকের নামে নিবন্ধ রয়েছে। বাংলাপিডিয়ার মতো মূল্যবান অবদান রাখলে সেটা নিশ্চয় উল্লেখযোগ্য গবেষণা কর্ম বলে বিবেচিত হয়। যা হোক, কোনো ব্যক্তি একই অবদান নিয়ে জাতীয় জ্ঞানকোষে ঠাঁই পেলে তার নামে নিবন্ধ হবে, তা নাহলে হতে পারবে না-এই দৃষ্টিভঙ্গির সাথে আমি বিনয়ের সাথে দ্বিমত পোষণ করছি। কারও অবদান মূল্যায়ন করাটাই মুখ্য বিষয়। আর এটা তো সত্য, উইকিপিডিয়াতে এমন শতশত নিবন্ধ আছে বা তৈরি হবে যা জাতীয় জ্ঞানকোষে হয়ত কখনো স্থানই পাবে না। তাই বলে তো নিবন্ধগুলো তৈরি হওয়া আটকে থাকেনি। এজন্যই তো উইকিপিডিয়ার মতো সকলের এই সম্মিলিত প্রচেষ্টা।   আমি আমার আগের মন্তব্য শুধরে নিচ্ছি। আমার বলা উচিত ছিল, বাংলাপিডিয়াতে সাধারণত জীবিত ব্যক্তিদের নামে নিবন্ধ প্রকাশিত হয় না। আপনি যে উদাহরণ দিয়েছেন তা ব্যতিক্রম। এর সংখ্যা হয়ত খুব বেশি হবে না।--Factcheckerhuman (আলাপ) ১০:১৯, ২৩ জুলাই ২০২১ (ইউটিসি)   অপসারণে । ব্যক্তি WP:SCHOLAR নীতিমালায় উত্তীর্ণ নয়। - Prodipto Deloar (আলাপ • অবদান) ০৭:৩৪, ২২ জুলাই ২০২১ (ইউটিসি)    WP:ANYBIO অনুসারে রাখা যায় । ইফতেখার নাইম (আলাপ) ০৪:২৬, ২২ জুলাই ২০২১ (ইউটিসি)  অপসারণে । উইকিপিডিয়া:উল্লেখযোগ্যতা (উচ্চশিক্ষায়তনিক ব্যক্তিত্ব)’র ৫ ও ৬ অনুসারে ব্যক্তি উল্লেখযোগ্য। তিনি ইতিহাস একাডেমি এবং বাংলাদেশ ইতিহাস সমিতি নামে দুইটি উচ্চশিক্ষায়তনিক গবেষণা প্রতিষ্ঠানের সভাপতি। প্রতিষ্ঠানদ্বয় নিয়ে বাংলাদেশের জাতীয় জ্ঞানকোষে ভুক্তি রয়েছে। অন্যসব বাদ দিলেও এই দুই কারণে ব্যক্তি উল্লেখযোগ্য হয়ে যায়। এখন ব্যক্তি রাজনৈতিক বিবেচনায় নির্বাচিত হয়েছেন নাকি অন্য কারণে সেটা নির্ণয় করা আমাদের কাজ নয় মনে করি। তাছাড়াও ব্যক্তির স্বনামধন্য প্রকাশনী থেকে প্রকাশিত বহু গুরুত্বপূর্ণ একাডেমিক কর্ম রয়েছে।–ধর্মমন্ত্রী (আলাপ) ২২:৩৭, ২৪ জুলাই ২০২১ (ইউটিসি) শরীফ উদ্দিন আহমেদ একজন সনামধন্য ব্যক্তি, বাংলাভাষায় তার অনেক অবদান আছে। তাই নিবন্ধটি রাখুন। -- মো. মাহমুদুল আলম (আলাপ) ১৯:৪৪, ২৫ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।